section_heading: NK Kamen Ingrad
paragraph_text: No, Srđan je i u sljedećoj sezoni 2005/2006 napravio novi iskorak. Angažirao ga je Kamen Ingrad, klub kojeg je u Prvoj HNL vodio ambiciozni predsjednik Vlado Zec. Odlična momčad većinu prvenstva bila je na trećem mjestu, a dogurala je i do polufinala Hrvatskog nogometnog kupa. U sezoni u kojoj je postigao 15 pogodaka, Srđan je pozvan u mladu reprezentaciju Hrvatske.